2. ΝΟΜΟΣ υπ’ αριθ. ΒΣϞΕ΄ της 10/13 Ιουλ. 1895 Περί προσωρινής ατελείας νημάτων λελευκασμένων, κεχρωματισμένων, αστρήπτων ή εστρημμένων, χρησίμων προς πλέξιμον συνήθων φλανελλών, περιποδίων κλπ. Άρθρ.1.-Αι διατάξεις του από 13 Φεβρ. 1893 Νόμ. ΒΡΝΗ΄ περί προσωρινής ατελείας πρώτων υλών επί εξαγωγή αυτών, μεταπεποιημένων εις βιομηχανικά προϊόντα, επεκτείνονται και εις τα της κλάσεως 175 β΄ του δασμολογίου νήματα λελευκασμένα, κεχρωματισμένα, άστρηπτα ή εστρημμένα, χρήσιμα προς πλέξιμον συνήθων φλανελλών, περιποδίων κλπ. δια να εξαχθώσιν αύθις του Κράτους, ούτω μεταπεποιημένα. Άρθρ.2.-Η δια του άρθρ. 3 του Νόμ. ΒΡΝΗ΄ κανονιζομένη εγγύησις ορίζεται ως προς τα επί προσωρινή ατελεία παραλαμβανόμενα κατά το προηγούμενον άρθρον νήματα χρηματική. Άρθρ.3.-Δια Β.Δ/τος ορισθήσεται η αναλογία του ποσού των ληφθέντων νημάτων προς τα μεταποιηθέντα και εξαχθέντα ή υπό διαμετακόμισιν τεθέντα είδη, ο χρόνος της εξαγωγής, ή της αποταμιεύσεως των δια των παραληφθέντων νημάτων κατασκευασθέντων ειδών και παν ό,τι αφορά εις την εκτέλεσιν του παρόντος Νόμου. 